Rozhodnutie Komisie
z 24. júla 1984,
ktorým sa mení a dopĺňa príloha I k rozhodnutiu Rady 77/795/EHS, ktorým sa ustanovuje spoločný postup pri výmene informácií o kvalite sladkých povrchových vôd v spoločenstve
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na rozhodnutie Rady 77/795/EHS z 12. decembra 1977, ktorým sa ustanovuje spoločný postup pri výmene informácií o kvalite sladkých povrchových vôd v spoločenstve [1], najmä na jeho článok 5 ods. 1,
keďže boli prijaté žiadosti Francúzska, Talianska, Holandska a Spojeného kráľovstva o zmeny a doplnky prílohy I k uvedenému rozhodnutiu Rady;
keďže Komisia je presvedčená, že tieto zmeny a doplnky spĺňajú požiadavky článku 5 ods. 2 tohto rozhodnutia Rady,
PRIJALA TOTO ROZHODNUTIE:
Článok 1
Príloha I k rozhodnutiu Rady 77/795/EHS sa týmto mení a dopĺňa, pokiaľ ide o odberné miesta alebo meracie stanice, tak, ako je uvedené v prílohe k tomuto rozhodnutiu.
Článok 2
Toto rozhodnutie je adresované členským štátom.
V Bruseli 24. júla 1984